Gwen Stefani

Gwen Renee Stefani (født 3. oktober 1969) er en amerikansk sanger og frontfigur i bandet No Doubt. Hun er også motedesigner og skuespiller. Hun begynte en solokarriere i 2004 med albumet Love Angel Music Baby. Stefani er kjent som en trendsetter, og hennes varemerker er rød leppestift og platinablondt hår. Hun lanserte også en kleskolleksjon i 2004 som heter L.A.M.B.

Barndom og karrière 
Gwen Stefani ble født i Fullerton i California, men vokste opp i Anaheim. Hennes far, Dennis, er italiensk amerikaner og hennes mor, Patti, er av irsk og skotsk nedstamming. Hun har en søster, Jill, og to brødre, Eric og Todd. Stefani gikk på Loara High School og var med på skolens svømmelag. Hennes scenedebut var i en talentkonkurranse som skolen arrangerte, der hun fremførte sangen «I Have Confidence» fra musikalen Sound of Music. Senere studerte hun på California State University i Fullerton. Hennes første jobb var å skrubbe gulv på en Dairy Queen, og hun har også arbeidet i en dagligvareforretning. Stefani er en fjern slektning av Madonna. Hennes grandtantes svigermor deler etternavn med Madonna.

Stefani, broren Eric, og vennen John Spence grunnla No Doubt i 1986. Stefani ble gruppens vokalist etter at Spence begikk selvmord i desember 1987. I 1994 sluttet Eric som keyboardist i bandet for å begynne med animasjon i TV-serien Simpsons.

Bandets tredje album, Tragic Kingdom, tok tre år å fullføre og i denne perioden ble bandet nesten oppløst. Albumet ble gitt ut i 1995 og hadde en rekke hitlåter. Den første singelen var «Just a Girl». Mange av albumets sanger, som «Don't Speak» og «Spiderwebs», var inspirert av Stefanis åtte år lange forhold og påfølgende brudd med bandmedlemmet Tony Kanal. Etter suksessen med Tragic Kingdom, ble Stefani meget populær og gjenkjennelig; spenningen som dette medførte med de andre medlemmene av bandet ble illustrert i deres video for sangen «Don't Speak». Stefani gikk inn i en depresjon etter turnéen for Tragic Kingdom.

I 2001 ga No Doubt ut sitt toppselgende fjerde album, Rock Steady, som inneholdt sangene «Hey Baby».

Stefanis første soloalbum, Love. Angel. Music. Baby. ble gitt ut i USA 23. november 2004. Den solgte flere kopier i sin først uke enn noe No Doubt-album (350 000), og debuterte på 7.-plass på Billboard-listen. Albumet solgte til platina i USA etter fire uker. Den første singelen som ble utgitt, «What You Waiting For?», debuterte på 1.-plass på det australske ARIAs singeldiagram, på fjerdeplass i Storbritannia og nådde 47.-plass på amerikanske hitlister. Den andre singlelen var «Rich Girl», en duett med Eve (rapper), produsert av Dr. Dre. Det er delvis en coverlåt av sangen «If I Were A Rich Man» fra musikalen Spelemann på taket, med en dancehall-beat.

I 2006 ga hun ut sitt andre soloalbum, The Sweet Escape, til gode kritikker. I den første singelen, «Wind It Up», sampler hun en liten del av sangen «The Lonely Goated» fra musikalen Sound of Music. Albumet klatret til tredjeplass på Billboard-listen. Den andre singelen, «The Sweet Escape», hvor hun synger med Akon, hadde også gode salgstall. Senere samme år bekreftet hun at hun ville gå tilbake til No Doubt.

I 2004 lanserte Stefani kleskolleksjonen L.A.M.B. (Love. Angel. Music. Baby.). Hun bruker selv klær og tilbehør fra denne kolleksjonen. Nicky Hilton, Paris Hilton, Pamela Anderson, Carmen Electra, Nicole Richie, Jenny McCarthy, Alicia Keys og Halle Berry har også blitt sett med L.A.M.B. Jenter som imiterer Stefanis distinkte stil omtales gjerne som «Gwennabes» eller «Gwenabees».

Andre prosjekter 
I 2004 lanserte Stefani kleskolleksjonen L.A.M.B. (Love. Angel. Music. Baby.). Hun bruker selv klær og tilbehør fra denne kolleksjonen. Kjendiser som Nicky Hilton, Paris Hilton, Pamela Anderson, Carmen Electra, Nicole Richie, Jenny McCarthy, Alicia Keys og Halle Berry har også blitt sett med L.A.M.B. Jenter som imiterer Stefanis distinkte stil omtales gjerne som «Gwennabes» eller «Gwenabees».

I 2004 hadde Stefani sin filmdebut i en liten rolle som Jean Harlow i Martin Scorseses film The Aviator. Samme året lånte hun også stemmen sin til tittelkarakteren i Malice, et PS2- og Xbox-videospill

Fra 2014 til 2017 var Gwen Stefani en del av dommerpanelet i "The Voice"

I 2018 er Gwen Stefani aktuell med egne, faste show i Las Vegas, ved  Zappos Theatre.

Album 
 Love. Angel. Music. Baby.
 The Sweet Escape
 This Is What the Truth Feels Like
 You make it feel like Christmas

Singler 
 «What Are You Waiting For?»
 «Rich Girl»
 «Hollaback Girl»
 «Cool»
 «Luxurious»
 «Crash»
 «Wind It Up»
 «The Sweet Escape»
 «4 in the Morning»
 «Now That You Got It»
 «Early Winter»
 «Baby Don't Lie»
 «Spark the Fire»
 «Used to Love You»
 «Make Me Like You»
 «Misery

Privatliv 
Stefani møtte Bush-vokalisten Gavin Rossdale på en konsert med No Doubt i 1996. De giftet seg 14. september 2002 og har tre sønner, Kingston, Zuma og Apollo. Februar 2015 kom sjokket om at ektemann gjennom snart 13 år og sammen med i snart 20 år, har hatt et lengre forhold til barnas "Nanny" Det resulterte til det emosjonelle albumet, " This is what the truth feels like" Albumet handler ikke bare om smerte og svik, men også om den nye spirende kjærligheten til country sanger og The Voice kollega, Blake Shelton. De to opplevde omtrent samtidig samme type samlivskrise og støttet hverandre. "Misery", "Make me like you" og "Rare"er noen av sangene om Shelton.  Stefani og Shelton har sammen skrevet og utgitt to duetter: "Why don't you go ahead and brake my hart" og "You make it feel like Christmas" Paret lever sammen og deler på å være i LA og på Sheltons farm i Oklahoma. Barna har fått et nært forhold til Shelton.  Paret har også fått mange følgere på div nettmedia.

Referanser

Eksterne lenker 
 
 Offisiell hjemmeside for No Doubt
 
 
 

 
Personer fra Fullerton
Personer fra Anaheim
Personer fra USA av italiensk opphav
Personer fra USA av irsk opphav
Personer fra USA av skotsk opphav
Skuespillere innen videospill